b'\n_START_ARTICLE_\nCasey Affleck\n_START_SECTION_\nOpv\xc3\xa6kst\n_START_PARAGRAPH_\nAffleck blev f\xc3\xb8dt i Falmouth, Massachusetts, som s\xc3\xb8n af Chris Ann (efternavn Boldt), en skolel\xc3\xa6rer, og Timothy Affleck, en socialarbejder, skolebetjent, automekaniker, bartender og tidligere skuespiller p\xc3\xa5 "Theater Company of Boston". Afflecks storebror er den kendte skuespiller og instrukt\xc3\xb8r Ben Affleck. Affleck er af irsk afstamning. Hans familie flyttede til Cambridge, Massachusetts, og hans for\xc3\xa6ldre blev skilt i 1984, da han var 9 \xc3\xa5r gammel. Som barn havde Affleck adskillige k\xc3\xa6ledyr, s\xc3\xa5som katte, slanger, marsvin og skildpadder. Affleck gik p\xc3\xa5 George Washington University, men skiftede til Columbia University i New York City, hvor han bestod i fag som fysik, astrologi og western psykologi, alt imens han boede hos sin bedstemor.\n_START_SECTION_\nPrivat\n_START_PARAGRAPH_\nAffleck giftede sig med Summer Phoenix, hans k\xc3\xa6reste igennem 6 \xc3\xa5r den 3. juni 2006. Parret blev introduceret til hinanden via Phoenix\' bror. Da har sammen to s\xc3\xb8nner, Indiana August Affleck, som blev f\xc3\xb8dt den 31. maj 2004 i Amsterdam og Atticus Affleck , som blev f\xc3\xb8dt den 12. januar 2008. Affleck bor i \xc3\xb8jeblikket i Los Angeles, Californien sammen med sin familie._NEWLINE_Affleck er involveret i flere dyrerettighedsbev\xc3\xa6gelser s\xc3\xa5som PETA og Farm Sanctuary'